**Համազասպ Գրիգորի Դանիելյան** (նոյեմբերի 15, 1984(1984-11-15), Երևան, Հայկական ԽՍՀ, ԽՍՀՄ), քաղաքական և հասարակական գործիչ, քաղաքական գիտությունների թեկնածու, ՀՀ ԱԺ 7-րդ գումարման պատգամավոր, «Իմ քայլը» խմբակցության անդամ։

Կենսագրություն
--------------

Ծնվել է 1984 թվականի նոյեմբերի 15-ին Երևանում։ 1988 թվականին Սպիտակի ավերիչ երկրաշարժից հետո ընտանիքով տեղափոխվել է Գյումրի, որտեղ և 1990 թվականին սկսել է հաճախել դպրոց։ 2000 թվականին գերազանցությամբ ավարտել Երևանի թիվ 170 դպրոցը։

2005 թվականին ճանաչվել է Երևանի պետական համալսարանի միջազգային հարաբերությունների ֆակուլտետի լավագույն ուսանող, իսկ 2006 թվականին, դարձյալ գերազանցությամբ, ավարտել նույն ֆակուլտետի քաղաքագիտության բաժինը։ 2009 թվականին պաշտպանել է թեկնածուական ատենախոսություն՝ «Արտաքին քաղաքական գործոնների ազդեցությունը Հայաստանի ժողովրդավարացման գործընթացի վրա» թեմայով։

Հայաստանում և Արցախում տարբեր թեմաների շուրջ նախաձեռնել և ղեկավարել է հետազոտություններ, այդ թվում նաև ժողովրդավարության վերաբերյալ հայկական հասարակության վերաբերմունքի վերաբերյալ։

Հեղինակել կամ համահեղինակ է նաև հանրային քաղաքականության փոփոխություններ նախատեսող հոդվածներ՝  Արցախի ընտրական համակարգի, Հայաստան-Սփյուռք հարաբերությունների, երկրից դուրս քվերակության և այլ թեմաների շուրջ։

2009-2017 թվականներին դասախոսել է Երևանի պետական համալսարանում։ Սկզբնական շրջանում դասախոսել է Միջազգային հարաբերությունների ֆակուլտետի քաղաքագիտության և հանրային կառավարման բաժիններում, այնուհետև՝ պատմության ֆակուլտետի սփյուռքագիտության բաժնում և Ժուռնալիստիկայի ֆակուլտետի մագիստրոսական բաժիններում։ 2011-2012 և 2014-2015 ուսումնական տարիներին «Այբ» ավագ դպրոցում դասավանդել է հասարակագիտություն։

Մեկ տասնյակ գիտական հրապարակումների հեղինակ է։

Աշխատանքային գործունեություն
----------------------------

Աշխատանքային կենսագրությունը սկսել է ուսանողական տարիներից։ 2001-2004 թվականներին կամավորական գործունեություն է ծավալել «Երկիր և մշակույթ» կազմակերպությունում՝ սփյուռքահայ կամավորների հետ համատեղ ներգրավվելով սահմանամերձ գյուղերում համայնքային զարգացման ծրագրերի իրականացման գործում։

2005-2006 թվականներին համաղեկավարել է «ՎիվաՍել» ընկերության զանգերի կենտրոնի հաճախորդների սպասարկման բաժինը։ 2006-2007 թվականներին «Երիտասարդական նվաճումներ» ՀԿ-ի շրջանակներում ղեկավարել է «Երիտասարդական խորհրդարան» ծրագիրը։

2007-2012 թվականներին աշխատել է ընտրական հարցերում մասնագիտացած միջազգային ամենամեծ IFES (International Foundation of Electoral Systems) կազմակերպության հայաստանյան մասնաճյուղում՝ համակարգելով ընտրողների ցուցակների բարելավման, ընտրողների կրթության և երիտասարդների ներգրավման հետ կապված մի շարք նախաձեռնություններ։

2011 թվականին համահիմնադրել է «Հայկական բարձրագույն կրթության նախաձեռնությունը», որի շրջանակներում մինչև 2017 թվականն իրականացրել է թեմատիկ ամառային դպրոցներ՝ հասարակական գիտությունների տարբեր ուղղություններով։ 2012-2015 թվականներին աշխատել է ԱՄՆ Միջազգային զարգացման գործակալության ֆինանսավորմամբ «Աջակցություն ՀՀ Ազգային ժողովին» ծրագրում՝ նախ որպես մոնիտորինգի և գնահատման մասնագետ, ապա ղեկավարել օրենսդիր մարմնի վերահսկողական կարողությունների բարելավման բաղադրիչը։

2015–2017 թվականներին աշխատել է Սմիթսոնյան ինստիտուտի (Smithsonian Institution) «Իմ Հայաստան» ծրագրում՝ որպես հետազոտական բաղադրիչի ղեկավար, ինչպես նաև մոնիտորինգի և գնահատման պատասխանատու։ 2018 թվականի ամռանը Վաշինգտոնում մասնակցել է «Հայաստան․ արարելով տուն» ֆոլքլայֆ փառատոնի նախապատրաստական և կազմակերպչական աշխատանքներին։

2017-2018 թվականներին ղեկավարել է «Երիտասարդ փորձագետների ծրագիր Հայաստան» (YES Armenia) ծրագիրը, որի շրջանակներում համակարգել է շուրջ 20 փորձագետների աշխատանքը ՀՀ կառավարության 13 տարբեր գերատեսչություններում։

2016-2018 թվականներին համատեղության կարգով եղել է «Գալուստ Կիւլպէնկեան» հիմնարկության ներկայացուցիչը Հայաստանում։

Գիտահետազոտական գործունեություն
-------------------------------

Աշխատանքային և դասախոսական գործունեությանը զուգահեռ՝ ներգրավված է եղել գիտական և հետազոտական աշխատանքներում։

2008-2016 թվականներին հասարակական հիմունքներով ներգրավված է եղել Policy Forum Armenia կազմակերպությունում՝ նախ որպես հետազոտող, ապա գործադիր խորհրդի անդամ։ Կազմակերպության անդամությունը դադարեցրել է դրա քաղաքականացման և հանրային դիրքորոշման հետ կապված տարաձայնությունների պատճառով։

Վերապատրաստվել է Բերկլիի, Միչիգանի, Կենտրոնական եվրոպական համալսարաններում, Միջազգային հարաբերությունների նորվեգական ինստիտուտում։ Եղել է Հարավային կովկասի ակադեմիական ցանցի շվեյցարական նախաձեռնության, Բաց հասարակության ինստիտուտի հետազոտական կրթաթոշակների շահառու։

Շուրջ երկու տասնյակ միջազգային գիտական կոնֆերանսների և աշխատաժողովների մասնակից է։ Համազասպ Դանիելյանը հեղինակել է մի քանի գիտական հրապարակումներ, այդ թվում նաև միջազգային գրախոսվող ամսագրերում։ Հետազոտական հետաքրքրությունների շրջանակում են Հայաստանի պետականաշինության և կառավարման խնդիրները, մասնավորապես ընտրությունները և կուսակցական համակարգի հետ կապված հարցերը։

2014 թվականից Քաղաքագետների միջազգային ասոցիացիայի անդամ է, իսկ 2019 թվականից՝ ԵՊՀ հոգաբարձուների խորհրդի անդամ։

Խորհրդարանական գործունեություն
------------------------------

2018 թվականի դեկտեմբերի 9-ին կայացած ԱԺ արտահերթ խորհրդարանական ընտրությունների արդյունքում, «Իմ քայլը» կուսակցությունների դաշինքի համապետական ընտրական ցուցակով, ընտրվել է պատգամավոր։

Համազասպ Դանիելյանը ֆինանսավարկային և բյուջետային հարցերի մշտական հանձնաժողովի անդամ է։ 2019 թվականի սեպտեմբերից համակարգում է «Ընտրական օրենսգրքի և Կուսակցությունների մասին» օրենքի փոփոխությունների գործընթացում ներգրավված աշխատանքային խումբը։ Հանդիսանում է Հայաստանի Ազգային ժողովի և Կիպրոսի Հանրապետության ներկայացուցիչների պալատի միջև համագործակցության միջխորհրդարանական հանձնաժողովի անդամ, ինչպես նաև Եվրոպայի անվտանգության և համագործակցության կազմակերպության խորհրդարանական վեհաժողովի (ԵԱՀԿ ԽՎ) փոխարինող անդամ։

Ղեկավարում է Հայաստան-Սլովակիա բարեկամական խումբը։ Անդամակցում է Հայաստան-ԱՄՆ, Հայաստան-Իտալիա, Հայաստան-Լատվիա, Լիտվա, Էստոնիա, Հայաստան-Մեծ Բրիտանիա, Հայաստան-Պորտուգալիա, Հայաստան-Սերբիա բարեկամական խմբերին։

Ըստ ParliamentMonitoring.am կայքի՝ 2019 թվականի հոկտեմբերի 10-ի դրությամբ պատգամավորը քվեարկություններին մասնակցել է 272 անգամ, որոնցից կողմ է քվեարկել 165 անգամ, դեմ՝ 25, ձեռնպահ՝ 14, իսկ հարցերով և ելույթներով հանդես է եկել համապատասխանաբար 12 և 9 անգամ։

Անձնական կյանք
--------------

Ամուսնացած է, ունի երեք երեխա։ Կինը՝ Գայանե Վարդանյանը, Երևանի ավագանու «Իմ քայլը» խմբակցության անդամ է։

Ծանոթագրություններ
------------------

1. ↑  "ԿԸՀ-ն ամփոփեց մանդատ ստացած և մանդատից հրաժարված անձանց ցուցակները, որոշեց ԱԺ առաջին նիստի օրը".
2. ↑  "Hamazasp Danielyan". *www.evnreport.com* (in անգլերեն). Արխիվացված է the original 2020 թ․ սեպտեմբերի 21-ին. Retrieved 2019 թ․ հոկտեմբերի 10. `{{cite web}}`: Unknown parameter `|dead-url=` ignored (`|url-status=` suggested) (help)
3. 1 2  "National Assembly of Armenia | Official Web Site | parliament.am". *www.parliament.am*. Retrieved 2019 թ․ հոկտեմբերի 10.
4. ↑  "Հումանիտար հետազոտությունների հայկական կենտրոն ՀԿ". *archumanities.am*. Retrieved 2019 թ․ հոկտեմբերի 10.
5. ↑  "ԵՊՀ հոգաբարձուների խորհուրդ" (PDF). Արխիվացված է the original (PDF) 2019 թ․ ապրիլի 20-ին. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  "Խորհրդարանն սկսում է Ընտրական օրենսգրքի և Կուսակցությունների մասին օրենքի փոփոխությունների գործընթաց". *«Ազատ Եվրոպա/Ազատություն» ռադիոկայան*. Retrieved 2019 թ․ հոկտեմբերի 10.
7. ↑  "National Assembly of Armenia | Official Web Site | parliament.am". *www.parliament.am*. Retrieved 2019 թ․ հոկտեմբերի 10.
8. ↑  "National Assembly of Armenia | Official Web Site | parliament.am". *www.parliament.am*. Retrieved 2019 թ․ հոկտեմբերի 10.
9. ↑  "National Assembly of Armenia | Official Web Site | parliament.am". *www.parliament.am*. Retrieved 2019 թ․ հոկտեմբերի 10.
10. ↑  "Parliament Monitoring - Դանիելյան Համազասպ Գրիգորի". *parliamentmonitoring.am* (in անգլերեն). Retrieved 2019 թ․ հոկտեմբերի 10.
11. ↑  "yerevan.am | Պաշտոնական կայք | Խմբակցություններ". *www.yerevan.am*. Retrieved 2019 թ․ հոկտեմբերի 10.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Հայաստանի Ազգային ժողովի 7-րդ գումարում |
| --- |
|  |
| Պատգամավորներ | 

|  |
| --- |
| **Իշխանական ուժ**  |
|  |
| «Իմ Քայլը» դաշինք | 
* **Ալեն Սիմոնյան**2
* Ալեքսանդր Ավետիսյան
* Ալեքսեյ Սանդիկով
* Անդրանիկ Քոչարյան
* Աննա Կարապետյան
* Անուշ Բեղլոյան
* Արամ Խաչատրյան
* **Արարատ Միրզոյան**1
* Արգիշտի Մեխակյան
* Արեն Մկրտչյան
* Արթուր Դավթյան
* Արման Բոշյան
* Արման Եղոյան
* Արմեն Խաչատրյան
* ~~Արմեն Փամբուխչյան~~ → Գոռ Երանյան
* Արուսյակ Ջուլհակյան
* Արսեն Միխայլով
* ~~Արսեն Ջուլֆալակյան~~ → Նարեկ Ղահրամանյան
* Արտակ Մանուկյան
* Արտաշես Պետրոսյան
* Արփինե Դավոյան
* Բաբկեն Թունյան
* Գայանե Աբրահամյան
* Գոռ Գևորգյան
* Գևորգ Պապոյան
* Եղիշե Սողոմոնյան
* Երջանիկ Հակոբյան
* ~~Էդգար Առաքելյան~~ → Արթուր Մանուկյան
* Թագուհի Թովմասյան
* Թագուհի Ղազարյան
* **Լենա Նազարյան**2
* **Լիլիթ Մակունց**\*
* Լիլիթ Ստեփանյան
* Լուսինե Բադալյան
* Ծովինար Վարդանյան
* Կարեն Համբարձումյան
* Կարեն Սարուխանյան
* Կնյազ Հասանով
* Կորյուն Մկրտչյան
* **Հակոբ Սիմիդյան**\*\*
* Համազասպ Դանիելյան
* Հայկ Գևորգյան
* Հայկ Կոնջորյան
* Հայկ Սարգսյան
* Հերիքնազ Տիգրանյան
* Հովիկ Աղազարյան
* Հովհաննես Իգիթյան
* Հովհաննես Հովհաննիսյան
* Հռիփսիմե Գրիգորյան
* Հրաչյա Հակոբյան
* Մաթևոս Ասատրյան
* Մարիա Կարապետյան
* Մերի Գալստյան
* Միքայել Զոլյան
* Մխիթար Հայրապետյան
* Նազելի Բաղդասարյան
* Նարեկ Զեյնալյան
* Նարեկ Մկրտչյան
* ~~Նարինե Խաչատրյան~~ → Արթուր Հովհաննիսյան
* Նիկոլայ Բաղդասարյան
* Շիրակ Թորոսյան
* Ռուբեն Ռուբինյան
* Ռուստամ Բակոյան
* Սասուն Միքայելյան
* Սարգիս Խանդանյան
* Սեդրակ Թևոնյան
* Սերգեյ Ատոմյան
* Սերգեյ Մովսիսյան
* Սիսակ Գաբրիելյան
* Սիփան Փաշինյան
* Սոնա Ղազարյան
* Սոս Ավետիսյան
* Սուրեն Գրիգորյան
* Սոֆիա Հովսեփյան
* ~~Վահագն Գրիգորյան~~ → Վարդան Աթաբեկյան
* Վահագն Թևոսյան
* Վահագն Հովակիմյան
* Վահե Հովհաննիսյան
* Վահե Ղալումյան
* Վաղարշակ Հակոբյան
* ~~Վարազդատ Կարապետյան~~ → Նարեկ Գրիգորյան
* Վիկտոր Ենգիբարյան
* Վլադիմիր Վարդանյան
* Տաթևիկ Գասպարյան
* Տաթևիկ Հայրապետյան
* Տիգրան Կարապետյան
* Տիգրան Ուլիխանյան
* Քրիստինե Պողոսյան

 |

|  |
| --- |
| **Ընդդիմադիր ուժեր** |
|  |
| ԲՀԿ | 
* Արայիկ Աղաբաբյան
* Արթուր Գրիգորյան
* Արթուր Դալլաքյան
* **Արման Աբովյան**\*\*
* Արտյոմ Ծառուկյան
* **Գագիկ Ծառուկյան**\*
* Գևորգ Պետրոսյան
* Դավիթ Մանուկյան
* Էդուարդ Բաբայան
* Իվետա Տոնոյան
* Կարինե Պողոսյան
* Հրանտ Մադաթյան
* Միքայել Մելքումյան
* Նաիրա Զոհրաբյան
* Նորա Առուստամյան
* Շաքե Իսայան
* Ջանիբեկ Հայրապետյան
* Սերգեյ Բագրատյան
* Սողոմոն Սողոմոնյան
* **Վահե Էնֆիաջյան**2
* Վարդան Ղուկասյան
* Վարդան Վարդանյան
* Վարդևան Գրիգորյան
* Տիգրան Ուրիխանյան
* Տիգրան Ստեփանյան
* Քաջիկ Գևորգյան

 |
|  |
| ԼՀԿ | 
* Անի Սամսոնյան
* Աննա Կոստանյան
* Արկադի Խաչատրյան
* ~~Արման Բաբաջանյան~~
* Արմեն Եղիազարյան
* Գուրգեն Բաղդասարյան
* **Գևորգ Գորգիսյան**\*\*
* **Էդմոն Մարուքյան**\*
* Էդվարդ Անդրեասյան
* Կարեն Սիմոնյան
* Հարություն Բաբայան
* Հրանտ Այվազյան
* Ստեփան Ստեփանյան
* Ռուբիկ Ստեփանյան
* Սարգիս Ալեքսանյան
* Սարիկ Մինասյան
* Սրբուհի Գրիգորյան
* Տարոն Սիմոնյան

 |
|  |
| Անկախ | 
* Արման Բաբաջանյան

 |

 |
|  |
| Լիազորությունները դադարեցրած | 

|  |  |
| --- | --- |
| «Իմ Քայլը» դաշինք | 
* Վահագն Գրիգորյան
* Նարինե Խաչատրյան
* Էդգար Առաքելյան
* Արմեն Փամբուխչյան
* Արսեն Ջուլֆալակյան
* Վարազդատ Կարապետյան

 |
|  |
| ԼՀԿ | 
* Մանե Թանդիլյան

 |

 |
|  |
| Կապված | 
* Թավշյա հեղափոխություն (Հայաստան)
* Հայաստանի Հանրապետության 7-րդ գումարման Ազգային ժողովի ընտրություններ
* ՀՀ ԱԺ 7-րդ գումարման պատգամավորների ցանկ

 |
|  |
| ¹ *ՀՀ ԱԺ Նախագահ,* ² *ՀՀ ԱԺ Նախագահի տեղակալներ,* \* *Խմբակցությունների ղեկավարներ,* \*\* *Խմբակցությունների քարտուղարներ* *←* **Category Կատեգորիա** •**Portal Պորտալ** |

 |